Safari (nettleser)

**Safari** er Apples nettleser for Mac OS X. Den var originalt kun tilgjengelig for Apple Macintosh-maskiner med OS X, men ble 11. juni 2007 også gjort tilgjengelig for Windows-brukere. Ved lansering av Safari 6.0 i 2012 ble Windows-støtten fjernet og Safari er kun nå for Mac OS X og iOS.

Safari er bygd over en kjerne av åpen kildekode med en webside-visningsmotor som blant annet bruker KHTML- og KJS-programvare fra KDE. En del forbedringer har blitt tilbakeført til KHTML, men Apples versjon, WebKit, er i dag lite kompatibelt med KHTML. Derimot skal Webkit innarbeides i Qt 4.4.

## Funksjoner
* Integrert Google-søk fra verktøylinja
* Privat nettlesning
* Top Sites
* Leseliste
* Synkronisering av bokmerker
* Automatisk skjemautfylling
* Støtte for nyeste versjoner av Internett-standardene: HTML, XML, XHTML, DOM, CSS, Java, JavaScript, QuickTime, Flash og ShockWave
* Pop-up-blokkering
* Søking innenfor websider

## Historie og utvikling
Fram til 1997 ble Apple Macintosh maskiner levert kun med Netscape Navigator. Senere ble Microsofts Internet Explorer for Mac levert som standard nettleser som følge av en fem års avtale mellom Apple og Microsoft. Netscape Navigator ble likevel fortsatt levert med maskinene. Microsoft ga ut fem hovedversjoner av Internet Explorer for Mac, den siste kom 27. mars 2000.

### Safari 1.0
Den 7. januar 2003 gikk Steve Jobs offentlig ut med nyheten om at Apple hadde utviklet sin egen nettleser, som fikk navnet Safari. De ga ut den første beta-versjonen den dagen, senere fulgte et antall offisielle og uoffisielle betaversjoner helt til versjon 1.0 ble gitt ut 23. juni 2003. I utgangspunktet var den bare tilgjengelig som en separat nedlasting, men den ble inkludert som standard nettleser i Mac OS X v10.3 24. oktober 2003, mens Internet Explorer for Mac var med som en alternativ nettleser. Fra og med Mac OS X v10.4 som kom 29. april 2005 har Safari vært den eneste nettleseren som har fulgt med operativsystemet.

Safari bruker Apples WebKit for å tegne opp websider og kjøre JavaScript. WebKit består av WebCore (basert på Konquerors KHTML engine) og JavaScriptCore (basert på KDEs kjs JavaScript engine). I likhet med KHTML og kjs, er WebCore og JavaScriptCore fri programvare og er utgitt under betingelsene til GNU Lesser General Public License. Noen av Apples forbedringer til KHTML-koden er ført tilbake til Konqueror-prosjektet. Apple har også utgitt mer kildekode som åpen kildekode under en variant av BSD-lisensen.

Etter kritikk fra KHTM-utviklere fordi de ikke hadde tilgang til endringsloggen, flyttet Apple i juni 2005 kildekoden og oversikten over kjente feil i WebCore og JavaScriptCore til OpenDarwin.org. WebKit ble også frigitt som åpen kildekode. Kildekoden til andre deler av nettelseren, som f.eks. GUI-delen, er fortsatt proprietær.

### Safari 2.0
Versjon 2.0 av Safari, som ble gitt ut 29. april 2005 og bare kjører på Mac OS X 10.4.x (Tiger) eller nyere, inkluderer en innebygd RSS og Atom leser. Andre egenskaper er Privat nettlesing (som er en innstilling der ingen data om brukerens aktivitet på nettet blir lagret), muligheten til å lagre og sende websider som e-post, muligheten til å søke i bokmerkene og ifølge rapportene en hastighetsøkning på 1.8x i forhold til versjon 1.2.4.

Dave Hyatt, en av utviklerne på Safari hos Apple, dokumenterte i april 2007 sin fremgang når det gjaldt å fikse feil i Safari for å få den til å gå gjennom Acid2-testen. Den 27. april 2007 kunngjorde han at utviklingsversjonen hans av Safari hadde som første nettleser noensinne gått gjennom testen. Endringene var i utgangspunktet ikke tilgjengelige for sluttbrukere hvis de ikke lastet ned og kompilerte WebKit-kildekoden selv, eller lastet ned en komplett versjon fra opendarwin.org. Den 31. oktober 2005 lanserte Apple versjon 2.0.2 av Safari som inkluderte retting av Acid2-feil.  

Den 9. januar 2007 lanserte Steve Jobs den nye mobiltelefonen iPhone, som bruker Safari-nettleseren.

### Safari 3.0
Under WWDC 2007 kunngjorde Steve Jobs at Safari 3 ville kjøre på Microsofts Windows XP og Windows Vista. Versjon 3.0 (beta) fungerer også med GoogleDocs og gir mulighet for bedre formatering i Gmail, noe som ikke var tilgjengelig i tidligere versjoner av Safari. Betaversjonen av Safari for Windows hadde flere kjente feil i den opprinnelige beta-versjonen som kom 11. juni 2007, versjon 3.0. Feilene ble rettet av Apple bare tre dager senere, og 14. juni 2007 kom Windows versjon 3.01.

### Safari 4.0

### Safari 5.0

### Safari 6.0
Safari 6.0 ble levert sammen med det nye operativsystemet OS X Mountain Lion

## Versjoner
**OS X:**

**Windows:**

## Referanser


## Eksterne lenker
*